section_heading: Papa Benedikt XVI.
paragraph_text: Dragi mladi, Papa želi da svi vi okupljeni na susretu u Zagrebu, nastavljajući hodočašće povjerenja na zemlji, koje je započeo dragi brat Roger, postanete sve svjesniji važnosti bratstva među ljudima, kao i neophodne otvorenosti prema onima koji vas okružuju. Na taj ćete način, u obnovljenoj pozornosti prema drugima, dati svoj doprinos stvaranju bratskijih odnosa među ljudima, kako bi se na cijelom planetu zaista ostvarila ljudska obitelj u kojoj je svatko dobrodošao i voljen zbog sebe samog, priznat i poštovan kao dijete Božje. U ovoj zemlji, Hrvatskoj, koja je tijekom posljednjih godina bila obilježena sukobima, vi ste uvjerljiv znak nade i pokazujete da vi, mladi, želite novo čovječanstvo utemeljeno na priznavanju svake osobe, bez obzira na njezinu nacionalnost ili vjeru.